เมื่อวานนี้ได้มีโอกาสผ่านร้านนี้เป็นร้าน เบเกอรี่ ที่มีป้ายแนะนำร้านบอกเป็นทางยาวหลายกิโล ด้วยรูปภาพอาหารที่น่ากิน ตลอดเส้นทางก่อนถึงร้าน การที่ตัดสินใจเข้าร้านนี้เพราะคุณแม่เป็นคนกินอาหารได้ยากเมื่อไป ตจว. ต้องเลือกและ ต้องพิถีพิถันสักหน่อย ร้านนี้เป็นร้านที่ติดป้ายว่าเป็นศูนย์อาหารในห้องแอร์ เมื่อถึงที่ร้านนี้ ก็จะได้พบกับหน้าร้านมีรูปเจ้าของร้านและอาจารย์ยิ่งศักดิ์ ถ่ายภาพคู่กัน การันตีได้เลยว่าร้านนี้น่าเชื่อถือแล้ว ในร้านรรยากาศดี สะอาด และดูเรียบร้อย ขณะที่ไปจอดรถที่หน้าร้านก็มีลูกค้า นั่งทานอยู่ด้วย จึงรับประกันได้ว่า "ไม่น่าผิดหวัง" เมื่อมาดูเมนูอาหารและราคา ระดับราคาอาหารอยู่ในดับ ปานกลาง-สูง สำหรับร้านอาการในปั้มน้ำมัน ตัวอย่างราดหน้าหมู ที่ละ 50 แต่ด้วยการลงทุนร้านและ บรรยากาศเราก็ OK นะ สรุปเรื่องอาหารนะ คุณแม่ผมกินราดหน้า เพราะต้องการอาหารที่ทำใหม่ ไม่ใช่อย่างข้าวราดแกงหรือ อะไรก็ตามที่คิดว่ามันจะจืดชืด ไร้รสชาติ ส่วนผมสั่ง ข้าวผัดกระเพรากุ้งไข่ดาว เพราะอิงจากภาพถ่ายว่าน่ากิน หลังจากสั่งแล้ว ก็ รอ รอ รอ แล้วก็ รอ เพราะ อาหารทำเมนูจานต่อจาน จนคุณแม่ผมบอกว่า แม่น่าจะสั่งแบบเดียวกับผม เพราะคนทำขะได้ประหยัดเวลา และแล้วเมื่ออาหารมาถึง เห็นครั้งแรกต้องยอมรับเลยว่าน่ากินมาก แต่ผมไม่ได้ถามแม่ผมหรอกนะว่า อร่อยมั้ย เพราะผมหิวมาก ทั้งนี้ยังไม่วายจะถ่ายภาพอาหารไว้ได้ แต่ด้วยมารยาทที่ไป ตจว. การหยิบโทรศัพท์ถ่ายภาพอาหารออกแนวแปลกสำหรับคนที่ร้านนั่น กระเพรากุ้งวางข้างข้าวสวยที่อัดใส่ถ้วยทรางกลม สวยงาม แตงกวาและไข่ดาวพร้อม ตักคำแรก "ข้าวมีกลิ่นบูดเล็กน้อย" หิวน่า กลิ่นนิดหน่อยไม่เป็นไร ตักคำที่ 2 โอยไม่ไหวแล้ว ผมจึงเรียกพนักงานมาบอก ว่าข้าวคุณมีกลิ่น คำตอบที่ได้คือ เด๋วจะเปลี่ยนข้าวให้ 555 คิดตามผมทันมั้ย ว่า จะเปลี่ยนให้ ทำไมไม่เอาของดีมาให้แต่แรก หรือ คุณจะหุงใหม่ให้ผม คงไม่ได้แล้ว เพราะผมรีบมาก จึงสั่งว่า เอางี้ ผมขอให้ลวกเส้นหมี่มาให้หน่อยนะ ผมรีบมาก แล้วก็ไม่ไว้ใจข้าวคุณแล้ว แล้วผมก็ได้เส้นหมี่ขาว ๆ มากินกับ ผัดกระเพรากุ้ง ที่มีอยู่ในจานนั่น สุดท้ายเมื่ออิ่มแบบ กระอักกระอ่วนกับข้าวบูด 2 คำแล้ว ผมจึงสั่ง เช็คบิลน้องคนที่จะเปลี่ยนข้าวให้ คิดเงินค่าราดหน้า น้ำ 1 ขวด น้ำแข็ง 2 แก้วและ ข้าวบูดกระเพรานั่น แต่ไม่คิดค่าเส้นหมี่ สรุปราคาเต็ม ไม่มี ลดค่าข้าว ไม่มีคำขอโทษ กับเหตุการที่เกิดขึ้น ผมจึงว่า เลยจะมาเล่าสู่กันฟังซะหน่อย เผื่อใครจะหลงไป จะได้ทราบกันนะครับ  